text: Brand i nedlagt gods-terminal
  01 juni 2011 kl. 06.14
  Vejle Brandvæsen blev tirsdag aften kaldt til en brand i DSBs nedlagte gods-terminal på Gl. Havn i Vejle. Der var gået ild i nogle skillevægge, og der var en del røg i bygningen.
  Godsterminalen har været nedlagt i mange år. Der blev fundet el-ledninger på arnestedet, men politiet er i tvivl om der er strøm i bygningen. Derfor kan branden godt være påsat, siger vagtchefen hos Sydøstjyllands Politi.
  Vejle Brandvæsen foretog efterslukning på stedet. Sagen er i dag overgået til lokalpoltiet i Vejle.
  